Akira (խաղ)

***Akira***, չթողարկված տեսախաղ, որը հիմնված է 1988 թվականի «Ակիրա» անիմեի վրա։ Դրա մշակումը սկսվել է 1993 թվականին ամերիկյան *Black Pearl Software* ընկերության կողմից։ Խաղի թողարկումը նախատեսված էր 1995 թվականին ''Game Boy'', *Super Nintendo Entertainment System*, *Sega Mega Drive*, *Sega Game Gear և Sega CD* պլատֆորմների համար, սակայն հրատարակչի (*THQ*) հետ կոնֆլիկտի պատճառով մշակողները ստիպված էին դադարեցնել աշխատանքը նախագծի վրա։ 2019 թվականին համացանցում տեղադրվել է *Mega Drive-*ի համար նախատիպի տարբերակի *ROM* պատկերը։ Կախված մակարդակից՝ խաղի ընթացքը իրենից ներկայացնում է էքշն-պլատֆորմեր, հրաձիգ, մրցավազք, կռիվ և այլն։

## Խաղի ընթացքը
*Sega Mega Drive*-ի խաղի տարբերակը կրկնում է 1988 թվականի լիամետրաժ անիմե-ֆիլմի սյուժեն՝ «Ակիրա», ռեժիսոր Կացուհիրո Օտոմոյի, որը նկարահանվել է իր համանուն մանգայի հիման վրա, և վերարտադրում է մուլտֆիլմի առանցքային տեսարանները որպես առանձին մակարդակներ, որոնք միմյանցից տարբերվում են խաղային գործընթացի մեխանիկայով։ Տարբեր մակարդակներում խաղը ներկայացնում է ժանրերից մեկը՝ էքշն-պլատֆորմեր, հրաձիգ իզոմետրիայում, մոտոցիկլետային մրցավազք, կռիվ և այլն։ Հրապարակված նախատիպում հնարավորություն չկա որևէ մակարդակ մինչև վերջ անցնել դրանց անավարտության և բազմաթիվ ծրագրային սխալների պատճառով, սակայն առկա է որևէ մակարդակ ընտրելու հնարավորություն։

## Մշակում, չեղարկում և պատկերի առաջացում
1993 թվականին *Electronic Gaming Monthly* ամսագրի հիմնադիր Սթիվ Հարիսը () իր ընկերոջը՝ *Black Pearl Software* ամերիկյան ընկերության գլխավոր տնօրեն Լոուրենս Սիգելին (), տվել է «Ակիրա» ֆիլմով VHS-կասետ։ Դիտելուց հետո Սիգելի մոտ առաջացել է անիմեի վիդեոխաղային ադապտացիայի գաղափարը, և նա մեկնել է Ճապոնիա՝ «Կոդանշա» հրատարակչությունից մշակման իրավունք ստանալու համար։ Նա հանդիպել է նաև Կացուհիրո Օտոմոյի հետ, ումից նվեր է ստացել 50 ցելուլոիդային թերթ նիմեի հատվածներով։ Այնուհետև 1993 թվականի երկրորդ կեսին *Black Pearl Software* ընկերությունը սկսել է վիդեոխաղի մշակումը։  

Ընկերության ծրագրերում էր խաղի տարբերակների թողարկումը ''Game Boy,'' *Super Nintendo Entertainment System*, *Sega Mega Drive,* *Sega Game Gear* և *Sega CD* հարթակների համար։ *Mega Drive* և *Game Boy* հարթակների համար տարբերակների հայտարարությունն ու խաղային գործընթացի ցուցադրումը տեղի են ունեցել *Summer Consumer Electronic Show* ցուցահանդեսում, որն անցկացվել է 1994 թվականի հունիսի 23-ից 25-ը Չիկագոյի *McCormick Place* շենքում։ Նույն թվականին խաղի մասին նշումներ հայտնվել են վիդեոխաղային ամսագրերի թողարկումներում՝ ամերիկյան Animerica, բրիտանական *Computer and Video Games*, ֆրանսիական *Player One*։ Խաղի թողարկումը նախատեսված էր 1995 թվականին, սակայն «''THQ»'' հրատարակչի հետ կոնֆլիկտի պատճառով մշակումը դադարեցվել է, և խաղի ոչ մի տարբերակ այդպես էլ չի թողարկվել։

Խաղը համարվում էր կորսված մշակումը չեղարկելուց հետո։ Այն նորից ուշադրության է արժանացել 2016 թվականին, երբ համացանցում հայտնվել է ''Consumer Electronics'' Show-ում խաղի տաղավարի մոտ նկարահանված տեսանյութ։ 2019 թվականի դեկտեմբերի 25-ին *Mega Drive*-ի համար նախատիպի տարբերակի *ROM* պատկերը տեղադրվել է համացանցում *Hidden Palace* կայքում։ Քարթրիջի նախատիպը տրամադրող անձը ցանկացել է անհայտ մնալ։

## Կարծիքներ
Animerica-ի լրագրողը, որ այցելել էր Consumer Electronic Show-ը 1994 թվականին, *Mega Drive*-ի համար խաղի տարբերակը գնահատել է որպես «բավականին կիսատ», նաև անվանելով այն ապագա խաղի «ուրվագիծ»: *Game Boy-ի* համար խաղի տարբերակը նա բնութագրել է որպես այս հարթակի համար սովորական խաղ։

## Ծանոթագրություններ

## Արտաքին հղումներ
* , YouTube-ում խաղային գործընթացի ձայնագրությունը

Կատեգորիա:SNES տեսախաղեր
Կատեգորիա:Sega Genesis տեսախաղեր